Mishandel Misbruik Misken - ProfileWorx
Mishandel, Misbruik, Misken – Joey Haarhoff was my ma
(Carla van der Spuy, soos vertel deur Amor vd Westhuyzen, LAPA)
Also available in English: Battered, Abused, Shamed – Joey Haarhoff was my Mother
Marthie Maré is deur die skrywer Carla van der Spuy gevra om 'n bydrae te lewer tot hierdie omstrede boek met 'n ontleding van Amor se gesig. Marthie het die ontleding gedoen vanaf foto's wat aan haar verskaf is, sonder enige agtergrondinligting oor Amor se verhaal. Die reeks foto's strek oor 'n aantal jare van Amor as 'n jong dogter tot waar sy 'n volwasse vrou en ma is. Hierdie ontleding is 'n goeie voorbeeld van gesigontleding in aksie. Dit verduidelik hoe Marthie die veranderings in Amor se persoonlikheid oor die jare kon beskryf deur die veranderings in haar gelaatstrekke te ontleed.
Marthie het ook 'n gesigontleding van die berugte Joey (Amor se ma) gedoen vanaf die laaste foto wat van haar en Gert van Rooyen deur die media gepubliseer was. Dit was vir Amor 'n emosionele ervaring om insig in haar ma se persoonlikheid te kon kry, veral omdat sy nooit die voorreg gehad het om 'n liefdevolle ma-dogter verhouding met haar te hê nie.